pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงชนบท ระดมกำลังเจ้าหน้าที่และเครื่องจักร ติดตั้งสะพานเบลีย์ บริเวณสะพานชุมชน ลพ.016 สะพานศรีวิชัย อำเภอลี้ จังหวัดลำพูน
วันศุกร์ที่ 20 ตุลาคม 2566
กรมทางหลวงชนบท ระดมกําลังเจ้าหน้าที่และเครื่องจักร ติดตั้งสะพานเบลีย์ บริเวณสะพานชุมชน ลพ.016 สะพานศรีวิชัย อําเภอลี้ จังหวัดลําพูน
เพื่อบรรเทาความเดือดร้อนและอํานวยความสะดวกให้ประชาชนอย่างเร่งด่วน ปัจจุบันสามารถสัญจรผ่านได้ชั่วคราวแล้ว
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 10 (เชียงใหม่) และแขวงทางหลวงชนบทลําพูน หมวดบํารุงทางหลวงชนบทลี้ ระดมกําลังเจ้าหน้าที่พร้อมเครื่องจักรเข้าดําเนินการติดตั้งสะพานเหล็กสําเร็จรูป (Bailey Bridge) บริเวณสะพานชุมชน ลพ.016 สะพานศรีวิชัย อําเภอลี้ จังหวัดลําพูน เนื่องจากมีฝนตกต่อเนื่องทําให้ลําน้ําลี้กัดเซาะคอสะพาน ส่งผลให้ประชาชนในพื้นที่ไม่สามารถสัญจรไป - มาได้ ปัจจุบันได้ดําเนินการประกอบและติดตั้งสะพานเหล็กสําเร็จรูปแล้วเสร็จ พร้อมให้ประชาชนใช้สัญจรผ่านได้ชั่วคราวแล้ว เพื่อช่วยเหลือและบรรเทาความเดือดร้อนให้กับประชาชนได้ทันท่วงที โดย ทช. จะดําเนินการสํารวจความเสียหาย เพื่อซ่อมแซมอย่างถาวรต่อไป
ทั้งนี้ ทช. จะติดตามสถานการณ์อุทกภัยอย่างใกล้ชิด และจัดเจ้าหน้าที่ให้ความช่วยเหลืออย่างเต็มกําลัง ประชาชนโปรดขับขี่ยานพาหนะด้วยความระมัดระวังและโปรดสังเกตป้ายเตือน สามารถแจ้งเหตุอุทกภัยได้ที่แขวงทางหลวงชนบทในพื้นที่หรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-รมว.ดีอี ร่วมคณะนายกรัฐมนตรี หารือทวิภาคี “สี จิ้นผิง” สานต่อความร่วมมือทุกมิติ
วันศุกร์ที่ 20 ตุลาคม 2566
รมว.ดีอี ร่วมคณะนายกรัฐมนตรี หารือทวิภาคี “สี จิ้นผิง” สานต่อความร่วมมือทุกมิติ
รมว.ดีอี ร่วมคณะนายกรัฐมนตรี หารือทวิภาคี “สี จิ้นผิง” สานต่อความร่วมมือทุกมิติ
วานนี้ (19 ตุลาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เข้าร่วมคณะนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง หารือ ทวิภาคีกับประธานาธิบดีสี จิ้นผิง แห่งสาธารณรัฐประชาชนจีน ในโอกาสนี้ นายกรัฐมนตรีและประธานาธิบดีจีนยืนยันสานต่อความสัมพันธ์ไทย-จีน ที่มีมายาวนาน ตามประโยคที่ว่า “จีน-ไทย ใช่อื่นไกล พี่น้องกัน” พร้อมเน้นย้ําความเป็นหุ้นส่วนความร่วมมือเชิงยุทธศาสตร์อย่างรอบด้านไทย-จีน ที่ใกล้ชิด พร้อมเน้นย้ําความเป็นหุ้นส่วนความร่วมมือเชิงยุทธศาสตร์อย่างรอบด้านไทย-จีน ที่ใกล้ชิด การส่งเสริมการแลกเปลี่ยนการเยือนระดับสูงอย่างต่อเนื่อง และมุ่งสู่วาระการเฉลิมฉลองครบรอบ 50 ปี การสถาปนาความสัมพันธ์ทางการทูตระหว่างกันในปี 2568 โดยมีประเด็นหารือที่สําคัญ ได้แก่ ความร่วมมือด้านเศรษฐกิจ การท่องเที่ยว และความมั่นคงในการปราบปรามอาชญากรรมข้ามชาติ และส่งผลต่อการทําธุรกิจที่ผิดกฎหมายในประเทศเพื่อนบ้านของไทย โดยร่วมกันแก้ไขปัญหาอาชญากรรมทางไซเบอร์ ปัญหา Call Center การพนันออนไลน์ การค้ามนุษย์และยาเสพติดรวมถึงความร่วมมือในกรอบพหุภาคี ไทยและจีนจะสนับสนุนซึ่งกันและกันในเวทีระหว่างประเทศ ทั้งกรอบความร่วมมือแม่โขง-ล้านช้าง อาเซียน-จีน และสหประชาชาติเพื่อส่งเสริมการพัฒนาภูมิภาคและโลก
นอกจากนี้ รมว.ดีอี ได้เข้าร่วมกับ นายกรัฐมนตรี ในการหารือกับบริษัท เทคโนโลยีชั้นนําของ จีน ได้แก่ บริษัท Huawei โดย ทางบริษัทฯ ยินดีที่ทํางานร่วมกับไทย ในการพัฒนาด้านดิจิทัล เพราะการพัฒนาโครงสร้างพื้นฐานด้านดิจิทัลสําคัญมาก ครอบคลุมในทุกส่วน โดยเฉพาะอย่างยิ่งด้านการศึกษา ซึ่งรวมถึงการขับเคลื่อนการพัฒนาเน็ตเวิร์คให้ได้อย่างรวดเร็ว ทั้งด้าน 5G และ Fiber Optic ที่มีส่วนสําคัญในการพัฒนาแบบก้าวกระโดด ส่วน AI เทคโนโลยีด้านการคํานวณ ซึ่งทางบริษัทฯ ยินดีสนับสนุนให้ประเทศไทยเป็น Hub ด้าน AI รวมถึงการสนับสนุนนโยบายการท่องเที่ยวของไทยอีกด้วย
โดยนายกรัฐมนตรี ให้ทางบริษัท Huawei ช่วยเรื่อง Smart Agriculture และ เสนอตั้งศูนย์ AI Computing Center ซึ่งจะเป็นประโยชน์สําหรับทุกภาคสาขา รวมทั้งการศึกษา ในโอกาสนี้ นายประเสริฐ จันทรรวงทอง รมว.ดีอี ยังเสนอให้ทางบริษัทฯ สนับสนุนเศรษฐกิจชุมชน และ Startup ของไทยด้วย โดยจะเริ่มจาก Pilot project ในชุมชนหนึ่งก่อน ซึ่ง Huawei ยินดีและรับไปพิจารณา เช่น การใช้โดรนในพื้นที่เกษตรเดิมมีอยู่แต่ยังไม่มีประสิทธิภาพเต็มที่
ด้านบริษัท GDS Holdings Limited เป็นบริษัทที่ให้บริการฐานข้อมูลที่มีคุณภาพสูง (High Performance Data Centers) หารือในการช่วยสนับสนุนการบริหารจัดการข้อมูลอย่างมีประสิทธิภาพและเป็นระบบบนเครือข่ายเทคโนโลยีสารสนเทศ ทั้งนี้ บริษัทฯ กําลังพิจารณาการลงทุนในไทย เนื่องจากเศรษฐกิจดิจิทัลมีการเติบโตอย่างรวดเร็วและตอบสนองความต้องการของลูกค้า
สําหรับบริษัท Tencent เป็นบริษัทผู้ให้บริการอินเทอร์เน็ตรายใหญ่ของประเทศจีน ให้บริการแพลตฟอร์มโซเชียลและบริการเนื้อหาดิจิทัล ซึ่งในโอกาสนี้ ทั้งสองฝ่ายได้พูดคุยหารือเพื่อส่งเสริมความร่วมมือระหว่างกัน
______________________
รัฐบาลไทย-ข่าวทำเนียบรัฐบาล-"พวงเพ็ชร" บอก นายกฯเยือนจีนผลงานเพียบ แต่กลับโดนคนไม่หวังดีปั่นกระแสในโซเชียลจนเกิดความเข้าใจผิด ขอปชช.อย่าหลงเชื่อ
วันศุกร์ที่ 20 ตุลาคม 2566
20/10/2566
"พวงเพ็ชร" บอก นายกฯเยือนจีนผลงานเพียบ แต่กลับโดนคนไม่หวังดีปั่นกระแสในโซเชียลจนเกิดความเข้าใจผิด ขอปชช.อย่าหลงเชื่อ
"พวงเพ็ชร" บอก นายกฯเยือนจีนผลงานเพียบ แต่กลับโดนคนไม่หวังดีปั่นกระแสในโซเชียลจนเกิดความเข้าใจผิด ขอปชช.อย่าหลงเชื่อ
วันที่ 20 ตุลาคม 2566 นางพวงเพ็ชร ชุนละเอียด รัฐมนตรีประจําสํานักนายกรัฐมนตรี กล่าวถึงกรณีที่มีกระแสข่าวปลุกปั่น สร้างความเข้าใจในตัว นายเศรษฐา ทวีสิน นายกรัฐมนตรี จนเกิดเสียงวิพากย์วิจารณ์อย่างไม่สร้างสรรค์ และทําให้ประชาชนเข้าใจคลาดเคลื่อยต่อนายกรัฐมนตรี ว่า ปัจจุบันประชาชนสามารถรับข้อมูลข่าวสารได้ง่ายผ่านช่องทางโซเชียลมีเดียต่างๆ ตรงนี้ทําให้กลุ่มคนผู้ไม่หวังดีเห็นเป็นช่องทางในการปลุกปั่น สร้างข่าวเท็จ และสร้างความเข้าใจผิดโดยไร้การตรวจสอบที่มา เนื้อหา และความถูกต้อง บางข่าวถูกสร้างขึ้นเพื่อพยายามทําให้เกิดกระแส จนสร้างความเสื่อมเสียแก่ผู้อื่น อย่างเช่นกรณีของ นายกรัฐมนตรี ขณะที่เดินทางไปเยือนสาธารณรัฐประชาชนจีน เพื่อเข้าร่วมการประชุม BRF ซึ่งได้พบปะนักธุรกิจ นักลงทุน รวมถึงกระชับความสัมพันธ์อีกหลายมิติ อันน่าจะเป็นผลงานที่นายกฯทําหน้าที่อย่างสุดความสามารถ แต่กลับมีผู้เห็นต่างเสียดสี โจมตี อีกทั้งสร้างข่าวปลอมทําให้เกิดความเสื่อมเสีย
“ขอให้ประชาชนผู้รับข้อมูลข่าวสารใช้วิจารณญาณให้ดีก่อนส่งต่อ หรือโพสต์ลงโซเชียลมีเดีย โดยต้องมีสติ รู้เท่าทันเจตนาของผู้สร้างข่าว อย่าตกเป็นเครื่องมือของกลุ่มคนเพียงไม่กี่คน ขอให้เชื่อมั่นว่าท่านนายกรัฐมนตรีและคณะรัฐมนตรีมีความตั้งใจจริงในการทําหน้าที่เพื่อพัฒนาประเทศ ให้พี่น้องประชาชนมีความกินดีอยู่ดียิ่งขึ้น" นางพวงเพ็ชร กล่าว
รัฐบาลไทย-ข่าวทำเนียบรัฐบาล-​โฆษกรัฐบาลแจ้งเตือนฝุ่น PM 2.5 ในพื้นที่กรุงเทพฯ และปริมณฑล ช่วงปลายฝนต้นหนาว ย้ำประชาชนปฏิบัติตนตามคำแนะนำ และติดตามสถานการณ์ผ่านเว็บไซต์และแอปพลิเคชัน Air4Thai
วันศุกร์ที่ 20 ตุลาคม 2566
20/10/2566
​โฆษกรัฐบาลแจ้งเตือนฝุ่น PM 2.5 ในพื้นที่กรุงเทพฯ และปริมณฑล ช่วงปลายฝนต้นหนาว ย้ําประชาชนปฏิบัติตนตามคําแนะนํา และติดตามสถานการณ์ผ่านเว็บไซต์และแอปพลิเคชัน Air4Thai
​โฆษกรัฐบาลแจ้งเตือนฝุ่น PM 2.5 ในพื้นที่กรุงเทพฯ และปริมณฑล ช่วงปลายฝนต้นหนาว ย้ําประชาชนปฏิบัติตนตามคําแนะนํา และติดตามสถานการณ์ผ่านเว็บไซต์และแอปพลิเคชัน Air4Thai
วันนี้ (20 ตุลาคม 2566) นายสัตวแพทย์ชัย วัชรงค์ โฆษกประจําสํานักนายกรัฐมนตรี เผยว่า รัฐบาลเฝ้าระวัง ติดตามสถานการณ์สภาพอากาศอย่างต่อเนื่อง ซึ่งขณะนี้เป็นช่วงปลายฤดูฝนและจะเข้าฤดูหนาว มีแนวโน้มความกดอากาศที่สูงขึ้น อากาศไม่ถ่ายเท จะทําให้มีฝุ่นละอองสะสม และจากการคาดการณ์สถานการณ์ฝุ่นละออง PM2.5 โดยข้อมูลจากกรมควบคุมมลพิษ กระทรวงทรัพยากรธรรมชาติและสิ่งแวดล้อม ระบุว่า สถานการณ์ที่ฝุ่นละอองอยู่ในระดับเริ่มมีผลกระทบต่อสุขภาพ (สีส้ม) จะคงอยู่อีก 1 - 2 วัน จึงขอให้ประชาชนติดตามสถานการณ์อย่างใกล้ชิด
โดยตั้งแต่วันที่ 1 มิถุนายน 2566 กรมควบคุมมลพิษ กระทรวงทรัพยากรธรรมชาติฯ ได้ปรับปรุงค่ามาตรฐานฝุ่นละออง PM2.5 เฉลี่ย 24 ชั่วโมง เป็น 37.5 ไมโครกรัมต่อลูกบาศก์เมตร (เดิม 50 ไมโครกรัมต่อลูกบาศก์เมตร ) และปรับปรุงค่าดัชนีคุณภาพอากาศของประเทศไทย (Air Quality Index : AQI) ให้มีความสอดคล้องกับค่ามาตรฐานใหม่ ทําให้ระบบการแจ้งเตือนสถานการณ์ฝุ่นละออง PM2.5 มีประสิทธิภาพยิ่งขึ้น ซึ่งประชาชนสามารถติดตามข้อมูลข่าวสาร การรายงานคุณภาพอากาศ การคาดการณ์คุณภาพอากาศ ได้รวดเร็วขึ้นผ่านเว็บไซต์และแอปพลิเคชัน Air4Thai พร้อมขอให้ปฏิบัติตามคําแนะนําจากกรมควบคุมโรค กระทรวงสาธารณสุข
โดยกระทรวงทรัพยากรธรรมชาติและสิ่งแวดล้อม ยังได้เตรียมและยกระดับมาตรการป้องกันแก้ไขปัญหาฝุ่นละออง PM2.5 ในช่วงปี 2567 อาทิ การกําหนดพื้นที่เป้าหมายแบบมุ่งเป้าลดพื้นที่เผาไหม้ในพื้นที่เผาซ้ําซาก คือ 10 ป่าอนุรักษ์ 10 ป่าสงวนแห่งชาติ การจัดระเบียบควบคุมผู้ใช้ประโยชน์ การทํากติการ่วมกันระหว่างรัฐและเอกชน เพิ่มประสิทธิภาพการบัญชาการสถานการณ์ไฟป่า การตั้งจุดตรวจสกัด พร้อมดึงประชาชนเข้ามาเป็นแนวร่วม และเร่งนําระบบการรับรองผลผลิตทางเกษตรแบบไม่เผา (GAP PM 2.5 Free) มาใช้ สร้างกลไกการบริหารจัดการระดับชาติและระดับจังหวัด ยกระดับการเจรจาเป็นระดับทวิภาคีและใช้เงื่อนไขทางการค้าเพื่อลดปัญหาหมอกควันข้ามแดน โดยดึงภาคเอกชนร่วมลงทุนแก้ไขปัญหา โดยให้สิทธิประโยชน์และแรงจูงใจตอบแทน โดยมีเป้าหมาย ดังนี้ 1) พื้นที่เผาไหม้ 10 ป่าอนุรักษ์ 10 ป่าสงวน ลดลงร้อยละ 50 2) พื้นที่เกษตรกรรมเผาไหม้ ลดลงร้อยละ 50 3) ค่าเฉลี่ยฝุ่นละออง PM2.5 ลดลงร้อยละ 40 และ 4) จํานวนวันที่ฝุ่นละออง PM2.5 เกินมาตรฐาน ลดลงร้อยละ 30
“รัฐบาลคํานึงถึงคุณภาพอากาศที่ดีและปลอดภัยต่อสุขภาพของประชาชนเป็นสําคัญ โดยนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กําชับให้ทุกหน่วยงานเฝ้าระวังสถานการณ์ วางแผนการปฏิบัติงานอย่างต่อเนื่อง โดยเฉพาะในช่วงสภาพอากาศเปลี่ยนแปลง ขอให้ประชาชน โดยเฉพาะกลุ่มเปราะบาง ได้แก่ เด็ก หญิงตั้งครรภ์ ผู้สูงอายุ ผู้ป่วยโรคประจําตัว ระมัดระวังและดูแลตัวเองเป็นพิเศษ พร้อมเน้นย้ําให้ประชาชนติดตามสถานการณ์และปฏิบัติตามคําแนะนําอย่างใกล้ชิด” นายสัตวแพทย์ชัย กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรมพร้อมคู่สมรส นำคณะผู้บริหารกระทรวงวัฒนธรรม วางพวงมาลาถวายราชสักการะพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพุธที่ 18 ตุลาคม 2566
รัฐมนตรีว่าการกระทรวงวัฒนธรรมพร้อมคู่สมรส นําคณะผู้บริหารกระทรวงวัฒนธรรม วางพวงมาลาถวายราชสักการะพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รัฐมนตรีว่าการกระทรวงวัฒนธรรมพร้อมคู่สมรส นําคณะผู้บริหารกระทรวงวัฒนธรรม วางพวงมาลาถวายราชสักการะพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องใน "วันนวมินทรมหาราช" ๑๓ ตุลาคม ๒๕๖๖
รัฐมนตรีว่าการกระทรวงวัฒนธรรมพร้อมคู่สมรส นําคณะผู้บริหารกระทรวงวัฒนธรรม วางพวงมาลาถวายราชสักการะพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องใน "วันนวมินทรมหาราช" ๑๓ ตุลาคม ๒๕๖๖
วันที่ ๑๓ ตุลาคม ๒๕๖๖ นายเสริมศักดิ์ พงษ์พานิช รัฐมนตรีว่าการกระทรวงวัฒนธรรมพร้อมคู่สมรส นําคณะผู้บริหารกระทรวงวัฒนธรรม วางพวงมาลาถวายราชสักการะพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องใน "วันนวมินทรมหาราช" ๑๓ ตุลาคม ๒๕๖๖ และชมนิทรรศการศาสตร์พระราชา โดยมี นางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร และข้าราชการกระทรวงวัฒนธรรมเข้าร่วม ณ โถงชั้น ๑ อาคารวัฒนธรรมวิศิษฏ์ กระทรวงวัฒนธรรม
ทั้งนี้ เว็บไซต์ราชกิจจานุเบกษา เผยแพร่ประกาศกําหนดให้วันที่ ๑๓ ตุลาคมของทุกปี เป็น "วันนวมินทรมหาราช" เพื่อให้วันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นวันแห่งการร่วมรําลึกและน้อมรําลึกในพระมหากรุณาธิคุณอันหาที่สุดมิได้
https://www.thaipbs.or.th/news/content/332348
รัฐบาลไทย-ข่าวทำเนียบรัฐบาล-นายกฯ หารือผู้บริหาร CEO บริษัท Geely ขอบคุณที่เชื่อมั่นในศักยภาพพิจารณาลงทุนในไทย เชื่อว่าไทยมีนโยบายสนับสนุนที่เหมาะสมกับการลงทุนของบริษัท
วันพุธที่ 18 ตุลาคม 2566
นายกฯ หารือผู้บริหาร CEO บริษัท Geely ขอบคุณที่เชื่อมั่นในศักยภาพพิจารณาลงทุนในไทย เชื่อว่าไทยมีนโยบายสนับสนุนที่เหมาะสมกับการลงทุนของบริษัท
นายกฯ หารือผู้บริหาร CEO บริษัท Geely ขอบคุณที่เชื่อมั่นในศักยภาพพิจารณาลงทุนในไทย เชื่อว่าไทยมีนโยบายสนับสนุนที่เหมาะสมกับการลงทุนของบริษัท
วันนี้ (18 ตุลาคม 2566) เวลา 13.50 น. ณ ห้อง Function Room 3B โรงแรม China World Mr. Daniel li (นายแดเนียล ลี) CEO บริษัท Geely เข้าเยี่ยมคารวะ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เมื่อเสร็จสิ้นการหารือ นายสัตวแพทย์ชัย วัชรงค์ โฆษกประจําสํานักนายกรัฐมนตรีเปิดเผยสรุปผลการหารือ ดังนี้
นายกรัฐมนตรีเห็นว่าเป็นโอกาสดีสําหรับ Geely และรัฐบาลไทยที่จะได้หารือเกี่ยวกับโอกาสการลงทุนการผลิตรถยนต์ไฟฟ้าและกิจการต่อเนื่องในประเทศไทย และขอบคุณบริษัทที่เห็นศักยภาพและพิจารณาลงทุนในประเทศไทย รวมทั้งทราบว่าบริษัทมีแผนจะนํารถ EV Pickup ไปจําหน่ายในไทยในเดือนตุลาคม 2566 ซึ่งนายกฯ เห็นว่ายังไม่มีผู้นําตลาดรถกระบะไฟฟ้าภายในประเทศจึงเป็นโอกาสดีของบริษัทที่จะเข้ามาทําตลาดในไทยในฐานะผู้นําตลาดรถกระบะไฟฟ้าในประเทศไทย
นายกรัฐมนตรีเชื่อมั่นว่า ไทยมีโอกาสสําหรับการลงทุนผลิตรถยนต์ไฟฟ้าที่ดีที่สุด บริษัทฯ สนใจลงทุนในไทย ด้านยานยนต์ โดยเฉพาะ EV พลังงาน Solar และนายกฯ เชิญชวนให้บริษัทฯ ผลิตรถยนต์ EV ทั้งระบบ ครบวงจร โดยไทยยินดีเสนอสิทธิพิเศษการลงทุนและอํานวยความสะดวก
โดยไทยมีศักยภาพรองรับ และเป็น Detroit of Asia อยากเชิญชวนบริษัท มาผลิตรถ EV ทั้งระบบ ตั้งแต่อะไหล่ เครื่องยนต์ จนถึงการประกอบรถยนต์ เพื่อส่งออก บริษัทตั้งเป้าผลิตรถซีดานปีละ 100,000 คันต่อปี แต่หากรวมรถประเภทอื่นจะถึง 200,000 คันต่อปี แต่ยังมีปัญหาเรื่องการใช้งาน เพราะรถกระบะไฟฟ้าใช้งานหนักไม่ได้ นอกจากนี้ ยังมีเทคโนโลยี swap battery เพื่อสะดวกต่อการชาร์จ จึงต้องการพื้นที่สําหรับ station การชาร์จ และการเปลี่ยนแบตเตอรี่ ซึ่งตรงนี้บริษัทให้ความสําคัญมาก ซึ่งไทยเห็นว่ายังมีอีกหลายประเด็นที่ติดขัดกับระเบียบปัจจุบัน แต่จะดําเนินการเพื่อประโยชน์ร่วมกัน
รัฐบาลไทย-ข่าวทำเนียบรัฐบาล-สธ.คัดกรองแรงงานไทยกลับบ้าน 2 ชุด 477 คน พบบาดเจ็บ 4 ราย เครียดสูง 3 ราย
วันพุธที่ 18 ตุลาคม 2566
สธ.คัดกรองแรงงานไทยกลับบ้าน 2 ชุด 477 คน พบบาดเจ็บ 4 ราย เครียดสูง 3 ราย
รัฐมนตรีว่าการกระทรวงสาธารณสุข เผย ผลการดูแลสุขภาพคนไทยกลับจากอิสราเอล 2 ชุด ช่วงค่ําวานนี้และเช้ามืดวันนี้ รวม 477 คน พบบาดเจ็บ 4 ราย มีอาการทางเดินหายใจ 8 ราย เครียดสูง 3 ราย และไม่สบายใจ 15 ราย ประสานพื้นที่ดูแลต่อหลังกลับถึงภูมิลําเนา
รัฐมนตรีว่าการกระทรวงสาธารณสุข เผย ผลการดูแลสุขภาพคนไทยกลับจากอิสราเอล 2 ชุด ช่วงค่ําวานนี้และเช้ามืดวันนี้ รวม 477 คน พบบาดเจ็บ 4 ราย มีอาการทางเดินหายใจ 8 ราย เครียดสูง 3 ราย และไม่สบายใจ 15 ราย ประสานพื้นที่ดูแลต่อหลังกลับถึงภูมิลําเนา สรุปให้การดูแลแรงงานไทยที่เดินทางกลับแล้ว 7 ชุด รวม 1,015 คน
วันนี้ (18 ตุลาคม 2566) นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข กล่าวถึงการดูแลสุขภาพคนไทยอพยพกลับจากสถานการณ์ความไม่สงบในประเทศอิสราเอล ว่า นายแพทย์สุรโชค ต่างวิวัฒน์ รักษาราชการแทนรองปลัดกระทรวงสาธารณสุข ในฐานะผู้บัญชาการศูนย์ปฏิบัติการฉุกเฉินด้นการแพทย์และสาธารณสุข (PHEOC) รายงานความคืบหน้าว่า เมื่อช่วงค่ําวานนี้ (17 ตุลาคม 2566) มีแรงงานไทยเดินทางกลับจากอิสราเอลมาถึงสนามบินสุวรรณภูมิ ด้วยเที่ยวบิน LY085 จํานวน 211 คน เป็นชาย 207 คน และหญิง 4 คน เบื้องต้นพบมีอาการทางเดินหายใจ 3 ราย มีบาดแผลที่เกิดระหว่างหลบหนี 1 ราย และมีความเครียดระดับสูง 3 ราย ทีมแพทย์ได้ประสานส่งต่อทีม MCAAT ในพื้นที่ให้การดูแลต่อเนื่องแล้ว
นพ.ชลน่านกล่าวต่อว่า ในช่วงเช้ามืดวันนี้ หน่วยงานของกระทรวงสาธารณสุขยังได้ให้การดูแลสุขภาพแรงงานไทยที่เดินทางกลับด้วยเที่ยวบิน TG8951 ถึงสนามบินสุวรรณภูมิ อีก 1 ชุด จํานวน 266 คน เป็นชาย 264 คน และหญิง 2 คน เบื้องต้นพบผู้ป่วยทางเดินหายใจ 5 ราย ได้รับบาดเจ็บจากเหตุการณ์ 2 ราย และบาดเจ็บจากอุบัติเหตุ 1 ราย อาการทั่วไปดี ส่วนการตรวจคัดกรองด้านสุขภาพจิต พบมีความไม่สบายใจ 15 ราย รวมให้การดูแลแรงงานไทยที่กลับมาจากอิสราเอลในชุดที่ 6 และ 7 จํานวน 477 คน มีอาการทางเดินหายใจ 8 ราย บาดเจ็บ 4 ราย เครียดสูง 3 ราย และไม่สบายใจ 15 ราย ได้ประสานสถานบริการในภูมิลําเนาดูแลทั้งสุขภาพกายและสุขภาพจิตอย่างต่อเนื่อง สรุปภาพรวมการดูแลสุขภาพแรงงานไทยกลับประเทศสะสม 1,015 คน มีบาดแผลและอาการทางร่างกาย 15 ราย อาการทางเดินหายใจ 19 ราย และผลกระทบด้านสุขภาพจิต 95 ราย เช่น เครียด นอนไม่หลับ ตื่นตัวมากเกินไป ไม่สบายใจ เป็นต้น
******************************************* 18 ตุลาคม 2566
รัฐบาลไทย-ข่าวทำเนียบรัฐบาล-นายกฯ รับฟังสรุปผลการประชุมขยายโอกาสทางธุรกิจการค้าการลงทุนระหว่างไทย-จีน จากผู้แทนภาคเอกชน 50 ราย
วันพุธที่ 18 ตุลาคม 2566
นายกฯ รับฟังสรุปผลการประชุมขยายโอกาสทางธุรกิจการค้าการลงทุนระหว่างไทย-จีน จากผู้แทนภาคเอกชน 50 ราย
นายกฯ รับฟังสรุปผลการประชุมขยายโอกาสทางธุรกิจการค้าการลงทุนระหว่างไทย-จีน จากผู้แทนภาคเอกชน 50 ราย
วันนี้ (18 ตุลาคม 2566) เวลา 12.30 น. (เวลาท้องถิ่นกรุงปักกิ่งเร็วกว่ากรุงเทพฯ 1 ชม.)นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้รับฟังสรุปผลการประชุมขยายโอกาสทางธุรกิจการค้าการลงทุนระหว่างไทย-จีน
ในห้วงการเยือนสาธารณรัฐประชาชนจีนอย่างเป็นทางการครั้งแรกของนายกรัฐมนตรี ได้มีผู้แทนภาคเอกชนไทย 50 ราย จากกว่า 20 บริษัท เดินทางเยือนจีน เพื่อร่วมกิจกรรมขยายโอกาสทางธุรกิจการค้าการลงทุนระหว่างไทย-จีน โดยเข้าร่วมงานเสวนาโต๊ะกลม Strengthening Thailand-China Business Partnership ที่กรุงปักกิ่ง โดยมีผู้แทนหน่วยงานภาครัฐและเอกชนจีนเข้าร่วม เช่น สภาส่งเสริมการค้าระหว่างประเทศ สํานักงานกํากับดูแลตลาดแห่งชาติ สํานักงานศุลกากร สํานักงานทรัพย์สินทางปัญญา สภาธุรกิจจีน-อาเซียน ตลอดจนนักธุรกิจสาขาต่าง ๆ
ภายหลังกิจกรรม นายกรัฐมนตรีได้เข้ารับฟังรายงานผลจากนักธุรกิจไทยด้วยตนเอง เนื่องจากเห็นถึงความสําคัญของบทบาทภาคเอกชนที่มีส่วนช่วยขับเคลื่อนความสัมพันธ์ของทั้งสองประเทศ ซึ่งสิ่งที่ภาคเอกชนไทยจะผลักดันต่อไปคือ การสนับสนุนการแลกเปลี่ยนข้อมูลด้านเศรษฐกิจ การค้า การลงทุนระหว่างผู้ประกอบการไทย-จีน การสร้างความเชื่อมั่นให้กับนักท่องเที่ยวจีน การยกระดับอุตสาหกรรมของสองประเทศ การเร่งขับเคลื่อนนวัตกรรมและการพัฒนาร่วมกันของห่วงโซ่อุตสาหกรรม เพื่อเป็นข้อมูลสําหรับนายกรัฐมนตรีจะพิจารณาใช้ประโยชน์ในการหารือทวิภาคีกับนายหลี่ เฉียง นายกรัฐมนตรีจีนในวันนี้ (18 ต.ค. 2566) และนายสี จิ้นผิง ประธานาธิบดีจีน ในวันพรุ่งนี้ (19 ต.ค. 2566)
นักธุรกิจไทยส่วนใหญ่ที่เข้าร่วมกิจกรรมนี้มาในนามคณะกรรมการร่วมภาคเอกชน 3 สถาบัน (กกร.) เช่น นายสนั่น อังอุบลกุล ประธานกรรมการสภาหอการค้าแห่งประเทศไทย นายเกรียงไกร เธียรนุกูล ประธานสภาอุตสาหกรรมแห่งประเทศไทย ดร. กอบศักดิ์ ภูตระกูล ผู้แทนประธานสมาคมธนาคารไทย รวมทั้งนายณรงค์ศักดิ์ พุทธพรมงคล ประธานกรรมการหอการค้าไทย-จีน และบริษัทรายใหญ่
อื่น ๆ ที่ค้าขายลงทุนกับจีน เช่น SCG อมตะ คอร์ปอเรชัน บ้านปู มิตรผล ธนาคารกรุงเทพ ธนาคารกสิกร ฯลฯ
ปัจจุบันจีนเป็นประเทศคู่ค้าอันดับหนึ่งของไทย มูลค่าการค้ารวมเมื่อปี 2565 อยู่ที่ 105,404 ล้านดอลลาร์สหรัฐ นอกจากนี้ จีนยังเป็นนักลงทุนต่างชาติอันดับหนึ่งของไทย โดยในปี 2565 มีจํานวนโครงการที่ยื่นขอรับการส่งเสริมการลงทุนจํานวน 158 โครงการ มูลค่าเงินลงทุน 77,381 ล้านบาท
รัฐบาลไทย-ข่าวทำเนียบรัฐบาล-นายกฯ หารือผู้บริหาร CEO บริษัท CHEC เชิญชวนร่วมลงทุนในโครงการขนาดใหญ่ ตั้ง Regional Office ในไทย เพิ่มความสามารถในการแข่งขันในภูมิภาคร่วมกัน
วันพุธที่ 18 ตุลาคม 2566
18/10/2566
นายกฯ หารือผู้บริหาร CEO บริษัท CHEC เชิญชวนร่วมลงทุนในโครงการขนาดใหญ่ ตั้ง Regional Office ในไทย เพิ่มความสามารถในการแข่งขันในภูมิภาคร่วมกัน
นายกฯ หารือผู้บริหาร CEO บริษัท CHEC เชิญชวนร่วมลงทุนในโครงการขนาดใหญ่ ตั้ง Regional Office ในไทย เพิ่มความสามารถในการแข่งขันในภูมิภาคร่วมกัน
วันนี้ (18 ตุลาคม 2566) เวลา 13.10 น. (ตามเวลาท้องถิ่นกรุงปักกิ่งซึ่งเร็วกว่าประเทศไทย 1 ชม.) ณ ห้อง Function Room 3B โรงแรม China world) นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า Mr. Wang Tongzhou (นายหวัง ถงโจว) Chairman บริษัท CHEC เข้าเยี่ยมคารวะ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง โดย CHEC เป็นบริษัทที่เชี่ยวชาญด้านการก่อสร้างในโครงสร้างสาธารณูปโภคใหญ่ที่สุดของจีน โดยดําเนินกิจการในประเทศไทยมายาวนาน ภายใต้ชื่อจดทะเบียนบริษัท ซีเอชอีซี (ไทย) จํากัด ตั้งแต่ปี 2537 ซึ่งประกอบธุรกิจก่อสร้างโครงสร้างพื้นฐาน ระบบการขนส่ง และการให้บริการคําปรึกษาด้านวิศวกรรม
นายกรัฐมนตรีกล่าวว่า ครม. (16 ตุลาคม 2566) มีมติรับหลักการโครงการแลนด์บริดจ์ ซึ่งเป็นโครงการพัฒนาโครงสร้างพื้นฐานด้านการคมนาคมขนส่งในพื้นที่ระเบียงเศรษฐกิจภาคใต้ (Southern Economic Corridor: SEC)เชื่อมโยงการขนส่งระหว่างอ่าวไทยและอันดามัน ซึ่งจะแล้วเสร็จภายในปี ค.ศ. 2039
นายกรัฐมนตรียินดีที่ CHEC บริษัทฯ ที่ดําเนินธุรกิจก่อสร้าง คมนาคม เป็นอันดับ 1 ของเอเชียด้านก่อสร้าง มีการลงทุนจากบริษัทฯ ในไทย เช่น ท่าเรือแหลมฉบัง จนถึงเฟส 3 บริษัทยืนยันได้รับการสนับสนุนจากไทยด้วยดีมาตลอด BRI จะเป็นกลไกขับเคลื่อนความร่วมมือเข้าสู่มิติใหม่
บริษัทฯ ยินดีที่ไทยสนับสนุนโครงสร้างพื้นฐานอย่างครบถ้วนครอบคลุมในประเทศ เสนอความร่วมมือของบริษัทฯ
1. ทางหลวงและระบบราง เฟส 3 ของแหลมฉบัง ดําเนินไปด้วยดี มีแผนผนวก ท่าเรือ เมือง และนิคมเข้าด้วยกัน
2. โครงการ landbridge บริษัทฯ ประสงค์จะเข้าร่วมโครงการด้วย
นายกฯ ยินดีหากบริษัทฯ จะเข้ามามีส่วนร่วมใน landbridge ซึ่งมีโครงการสร้างและขยายสนามบินด้วย จึงขอให้บริษัทฯ ได้ติดต่อประสานงานกับหน่วยงานของไทย อาทิ กระทรวงคมนาคม
สําหรับโครงการก่อสร้างขนาดใหญ่ต่างๆ ของไทย landbridge ท่าเรือ โครงการรถไฟขอให้คุยกับ BOI ในการเข้ามาลงทุน เพื่อขอรับสิทธิพิเศษการลงทุนตามนโยบาย โดยในโอกาสนี้ นายกฯ ชักชวนบริษัทฯ ให้เปิด regional office ในไทยเพื่อประโยชน์ยิ่งขึ้น
รัฐบาลไทย-ข่าวทำเนียบรัฐบาล-พม. น้อมรำลึกพระมหากรุณาธิคุณ "สมเด็จย่า"  เชิญชมนิทรรศการ “123 ปี สืบสานพระราชปณิธานสมเด็จย่า” วันนี้ - 27 ต.ค. 66
วันพุธที่ 18 ตุลาคม 2566
พม. น้อมรําลึกพระมหากรุณาธิคุณ "สมเด็จย่า"  เชิญชมนิทรรศการ “123 ปี สืบสานพระราชปณิธานสมเด็จย่า” วันนี้ - 27 ต.ค. 66
พม. น้อมรําลึกพระมหากรุณาธิคุณ "สมเด็จย่า"  เชิญชมนิทรรศการ “123 ปี สืบสานพระราชปณิธานสมเด็จย่า” วันนี้ - 27 ต.ค. 66
วันนี้ (18 ต.ค. 66) เวลา 14.00 น. นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานพิธีเปิดโครงการเทิดพระเกียรติสมเด็จพระศรีนครินทราบรมราชชนนี “123 ปี สืบสานพระราชปณิธานสมเด็จย่า” โดยมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) นางจตุพร โรจนพานิช อธิบดีกรมพัฒนาสังคมและสวัสดิการ คณะผู้บริหาร ข้าราชการ และเจ้าหน้าที่กระทรวง พม. เข้าร่วมงาน ณ บริเวณโถงชั้น 1 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
นายวราวุธ กล่าวว่า เนื่องในโอกาสครบรอบ 123 ปี วันคล้ายวันพระราชสมภพ สมเด็จพระศรีนครินทราบรมราชชนนี ซึ่งตรงกับวันที่ 21 ตุลาคมของทุกปี กระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) จึงได้จัดโครงการเทิดพระเกียรติสมเด็จพระศรีนครินทราบรมราชชนนี “123 ปี สืบสานพระราชปณิธานสมเด็จย่า” เป็นการเทิดทูนและเสริมสร้างความจงรักภักดีต่อสถาบันพระมหากษัตริย์ที่ทรงอุทิศพระวรกายและเวลาเพื่อการพัฒนาคุณภาพชีวิตของพสกนิกร โดยเฉพาะอย่างยิ่งประชาชนผู้ยากไร้ และด้อยโอกาส ถือเป็นแบบอย่างที่ข้าราชการและประชาชนทั่วไปควรยึดถือและนําไปปฏิบัติเพื่อสังคมส่วนรวม
นายวราวุธ กล่าวเพิ่มเติมว่า วันนี้ กระทรวง พม. ได้จัดนิทรรศการ “123 ปี สืบสานพระราชปณิธานสมเด็จย่า” เพื่อถ่ายทอดพระราชประวัติและเล่าเรื่องราวของสมเด็จย่า ภายใต้ 4 แนวคิด ประกอบด้วย 1) สมเด็จย่าแม่ฟ้าหลวงปวงสยามพระทัยงามห่วงใยราษฎรบนพื้นที่สูง 2) พระเมตตามากล้นมิลืมเลือนเสด็จเยือนชาวนิคมให้ร่มเย็น 3) ธ เสด็จค้ําจุนศาสนาทรงรักษาอุปถัมภ์พระธรรมจาริก และ 4) พระปรีชาสามารถมากล้นทั่วโลกล้วนแซ่ซ้องสรรเสริญ นอกจากนี้ ยังมี Hightlight สําคัญ คือ การนําสิ่งของเครื่องใช้ส่วนพระองค์มาจัดแสดงให้ได้ชมอย่างใกล้ชิด พร้อมนิทรรศการภาพเมื่อครั้งสมเด็จย่าเสด็จเยือนหน่วยงานของกระทรวง พม.
ทั้งนี้ ขอเชิญชวนประชาชนผู้ที่สนใจเข้าชมนิทรรศการ “123 ปี สืบสานพระราชปณิธานสมเด็จย่า” ตั้งแต่วันนี้ถึง 27 ตุลาคม 2566 ณ บริเวณโถงชั้น 1 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #กระทรวงพม #รมวพม #รับฟังทําจริง
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงวัฒนธรรมเป็นประธานในพิธีเปิดงาน
วันพุธที่ 18 ตุลาคม 2566
ผู้ช่วยรัฐมนตรีประจํากระทรวงวัฒนธรรมเป็นประธานในพิธีเปิดงาน
ผู้ช่วยรัฐมนตรีประจํากระทรวงวัฒนธรรมเป็นประธานในพิธีเปิดงาน "ร่วมสืบสานประเพณีสารทไทย 4 ภาค งานสารทเดือน 10" ณ วัดคลองครุ (ปัฐวิกรณ์) เขตคันนายาว กรุงเทพฯ
ผู้ช่วยรัฐมนตรีประจํากระทรวงวัฒนธรรมเป็นประธานในพิธีเปิดงาน "ร่วมสืบสานประเพณีสารทไทย 4 ภาค งานสารทเดือน 10" ณ วัดคลองครุ (ปัฐวิกรณ์) เขตคันนายาว กรุงเทพฯ
เมื่อเร็วๆ นี้ นายพลภูมิ วิภัติภูมิประเทศ ผู้ช่วยรัฐมนตรีประจํากระทรวงวัฒนธรรมเป็นประธานในพิธีเปิดงาน "ร่วมสืบสานประเพณีสารทไทย 4 ภาค งานสารทเดือน 10" โดยมี นางชญาดา วิภัติภูมิประเทศ สมาชิกสภากรุงเทพมหานคร เขตคันนายาว นายเนติภูมิ มิ่งรุจิราลัย สมาชิกสภากรุงเทพมหานคร เขตบึงกุ่ม และประชาชนในพื้นที่เข้าร่วม ณ วัดคลองครุ (ปัฐวิกรณ์) เขตคันนายาว กรุงเทพฯ
ทั้งนี้ วัดคลองครุ (ปัฐวิกรณ์) มีการจัดงานประจําปี ร่วมสืบสานประเพณีสารทไทย 4 ภาค งานสารทเดือน 10 ได้จัดให้มีการทําบุญ ตักบาตร บังสุกุล ทําบุญอุทิศให้แก่บรรพบุรุษและผู้ที่ล่วงลับไปแล้ว และมีการออกโรงทานของญาติโยมที่มีจิตศรัทธา โดยวัตถุประสงค์ในการจัดงานในครั้งนี้ เพื่ออนุรักษ์วัฒนธรรมและประเพณีไทย และสืบสานขนบธรรมเนียมเพื่อให้คนรุ่นหลังได้สืบทอดต่อไป
รัฐบาลไทย-ข่าวทำเนียบรัฐบาล-การรถไฟแห่งประเทศไทย สร้างความอุ่นใจแก่ผู้โดยสาร
วันพุธที่ 18 ตุลาคม 2566
การรถไฟแห่งประเทศไทย สร้างความอุ่นใจแก่ผู้โดยสาร
พร้อมดําเนินมาตรการดูแลความปลอดภัย ทดแทนตํารวจรถไฟ ตลอดทุกการเดินทาง
นายเอกรัช ศรีอารยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) เปิดเผยว่า ตามที่กองบังคับการตํารวจรถไฟ ได้ยุติการปฏิบัติหน้าที่ไปเมื่อวันที่ 17 ตุลาคม 2566 ที่ผ่านมา ตามพระราชบัญญัติตํารวจแห่งชาติ พ.ศ. 2565 รฟท. ได้เตรียมความพร้อมดําเนินแผนดูแลความปลอดภัยแก่ผู้โดยสาร ทดแทนการปฏิบัติหน้าที่ของตํารวจรถไฟ ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย เพื่อสร้างความอุ่นใจแก่ผู้โดยสารในการเดินทาง ทั้งภายในขบวนรถทุกขบวน และสถานีรถไฟทุกแห่งทั่วประเทศ
ทั้งนี้ รฟท. ได้ร่วมกับกองบัญชาการตํารวจสอบสวนกลาง ลงนามบันทึกความเข้าใจว่าด้วยการแก้ไขปัญหาอาชญากรรมในเขตรถไฟ เพื่อดูแลยกระดับความปลอดภัย ป้องกันและปราบปรามปัญหาอาชญากรรมในเขตรถไฟ โดยทางตํารวจสอบสวนกลาง มีขอบเขตความรับผิดชอบ และการดูแลรักษาความปลอดภัยในเขตพื้นที่กรุงเทพมหานครซึ่งเป็นพื้นที่ความรับผิดชอบของตํารวจรถไฟเดิม และได้กําหนดแผนโดยจัดส่งเจ้าหน้าที่ช่วยดูแลความปลอดภัย และตรวจตราความเรียบร้อยบนขบวนรถ และสถานีรถไฟอย่างสม่ําเสมอ ในส่วนการดูแลรักษาความปลอดภัยในพื้นที่ความรับผิดชอบของตํารวจรถไฟในเขตภูมิภาค จะอยู่ในความรับผิดชอบของกองปัญชาการตํารวจภูธรภาค 1 - 9 ในพื้นทีของ สถานีตํารวจภูธรต่างๆ
นอกจากนี้ ยังได้ร่วมมือกันสนับสนุน แลกเปลี่ยน วางแผน ป้องกัน ปราบปราม แก้ไขปัญหาอาชญากรรมในเขตพื้นที่ของ รฟท. ทั้งในเรื่องของข้อมูลคนร้าย ผู้ก่อเหตุ ผู้ต้องสงสัย ข้อมูลระบบกล้องวงจรปิด (CCTV) เพื่อประโยชน์ในการป้องกัน ปราบปราม และแก้ไขปัญหาอาชญากรรมในเขตพื้นที่รถไฟทุกรูปแบบ ซึ่งช่วยสร้างความมั่นใจให้กับผู้โดยสาร นักท่องเที่ยวทั้งชาวไทยและชาวต่างชาติที่มาใช้บริการ อีกทั้งยังเป็นการช่วยป้องกันปัญหาการโจรกรรมทรัพย์สินของ รฟท. อีกด้วย
นายเอกรัช กล่าวต่อว่า รฟท. ยังได้ซักซ้อมทําความเข้าใจถึงแผนดูแลความปลอดภัยแก่ผู้โดยสาร โดยได้เตรียมพร้อมบุคลากรของ รฟท. เจ้าหน้าที่รักษาความปลอดภัยที่ประจําอยู่ตามสถานีต่างๆ ในการเข้ารับการฝึกมาตรการด้านความปลอดภัย เพื่อให้สามารถดูแลผู้โดยสาร และป้องกันเหตุเฉพาะหน้าได้ รวมถึงในส่วนขบวนรถทางไกล ได้เตรียมประสานขอกําลังเสริมจากสํานักงานตํารวจแห่งชาติ เพื่อช่วยดูแลความปลอดภัยบนขบวนรถ
ขณะเดียวกัน ยังกําชับให้เจ้าหน้าที่รถไฟ และเจ้าหน้าที่รักษาความปลอดภัยปฏิบัติหน้าที่ตามแนวทางมาตรฐานการรักษาความปลอดภัยในพื้นที่ของ รฟท. อย่างเคร่งครัด และสั่งการให้เจ้าหน้าที่ เพิ่มความถี่ในการออกตรวจตราความเรียบร้อยบนขบวนรถ ทางรถไฟ และพื้นที่โดยรอบสถานีอย่างต่อเนื่อง พร้อมกับให้ตรวจสอบการใช้งานของกล้องวงจรปิด (CCTV) ที่ติดตั้งอยู่ภายในสถานีรถไฟทุกแห่งทั่วประเทศ รวมถึงภายในขบวนรถโดยสารให้มีความพร้อมในการใช้งาน ซึ่งหลังจากนี้ รฟท. ยังมีแผนขยายจํานวนการติดตั้งกล้องวงจรปิดเพิ่มเติมบนตู้โดยสารต่างๆ ให้ครอบคลุมมากขึ้นอีกด้วย
ที่สําคัญ รฟท. ยังได้จัดเตรียมความพร้อมของคู่สาย ศูนย์บริการลูกค้าสัมพันธ์ โทรศัพท์ 1690 สําหรับให้ผู้โดยสาร หรือประชาชนที่เดินทาง ให้สามารถติดต่อสอบถามข้อมูล หรือแจ้งเหตุด่วนได้ตลอด 24 ชั่วโมง เพื่อเป็นการสร้างความมั่นใจแก่ผู้โดยสารทุกคน ให้รับรู้ถึงความตั้งใจของ รฟท. ในการดูแลความปลอดภัยในเดินทางอย่างดีที่สุด ตลอดมาและตลอดไป
รัฐบาลไทย-ข่าวทำเนียบรัฐบาล-‘ประเสริฐ’ ร่วมคณะนายกรัฐมนตรีลุยเมืองปักกิ่ง หารือ Xiaomi – Alibaba อวดความพร้อมเทคฯ ไทยโกอินเตอร์
วันพุธที่ 18 ตุลาคม 2566
‘ประเสริฐ’ ร่วมคณะนายกรัฐมนตรีลุยเมืองปักกิ่ง หารือ Xiaomi – Alibaba อวดความพร้อมเทคฯ ไทยโกอินเตอร์
‘ประเสริฐ’ ร่วมคณะนายกรัฐมนตรีลุยเมืองปักกิ่ง หารือ Xiaomi – Alibaba อวดความพร้อมเทคฯ ไทยโกอินเตอร์
รมว.ดีอี เข้าร่วมคณะของนายกรัฐมนตรีในการหารือกับ บริษัท Xiaomi ซึ่งเป็นบริษัทชั้นนําของจีนในการผลิตอุปกรณ์อิเล็กทรอนิกส์ และบริษัท Alibaba International Digital Commerce Group โดย Alibaba Group เป็นบริษัท e - commerce รายใหญ่ของโลก พร้อมเดินหน้าสนับสนุนการขยายตลาดและการลงทุนด้านเทคโนโลยี และอีคอมเมิร์ซ ให้กับนักลงทุนต่างชาติ
วานนี้ (17 ตุลาคม 2566) ที่กรุงปักกิ่ง นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงฯ ได้เข้าร่วมคณะของนายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ไปยังกรุงปักกิ่ง เพื่อหารือกับ Mr. Alain Lam, Vice President, CFO โดยบริษัท Xiaomi ซึ่งเป็นบริษัทชั้นนําของจีน ในการผลิตอุปกรณ์อิเล็กทรอนิกส์ที่มีนวัตกรรมขั้นสูง รวมถึงอุปกรณ์อัจฉริยะ Smart IoT ที่มีเครือข่ายและธุรกิจทั่วโลก และได้จัดตั้งบริษัท Xiaomi Technology (ประเทศไทย) จํากัด เมื่อปี 2561 เพื่อจําหน่ายและทําการตลาดอุปกรณ์อิเล็กทรอนิกส์ในประเทศไทย โดยนายกรัฐมนตรีได้ขอบคุณที่บริษัทเชื่อมั่นในประเทศไทย พร้อมสร้างความเชื่อมั่นในการสนับสนุนการขยายตลาดและการลงทุนในประเทศไทย ซึ่งไทยมีข้อได้เปรียบทางธุรกิจในด้านการลงทุนและการขยายตลาดในพื้นที่ ทั้งนี้ ในการหารือ บริษัทยินดีที่จะขยายการผลิตชิ้นส่วนอิเล็กทรอนิกส์ต่างๆ ในไทยสําหรับผลิตภัณฑ์ของบริษัท และนําสู่ตลาดโลก ซึ่งจะช่วยเพิ่มความรู้ความสามารถและทักษะการผลิตอุปกรณ์อิเล็กทรอนิกส์ของแรงงานไทย เพื่อลดปัญหาการขาดแคลนแรงงานฝีมือและมีทักษะ
จากนั้น ได้หารือกับ Mr. Fan Jiang, CEO บริษัท Alibaba International Digital Commerce Group ซึ่งเป็นบริษัทในกลุ่ม Alibaba Group ซึ่งเป็นกลุ่มบริษัท e - commerce รายใหญ่ของโลก ที่ให้บริการและพัฒนาระบบการค้าออนไลน์ผ่านอินเทอร์เน็ต โทรศัพท์มือถือ ระบบ Alibaba Cloud Computing สื่อดิจิทัลและระบบการชําระเงิน Alipay โดยนายกฯ ได้เชิญชวนการขยายการลงทุนในสาขาที่มีศักยภาพ โดยเฉพาะในอุตสาหกรรมดิจิทัล โลจิสติกส์ และ Cloud Service โดยทางบริษัทฯ ยินดีสนับสนุนการพัฒนาทักษะให้กับไทยผ่านรูปแบบ e-training ได้แก่ E-commerce training สําหรับบุคลากรและแรงงานไทย รวมถึงการพัฒนาเศรษฐกิจของไทยในด้านดิจิทัล พร้อมขยายความร่วมมือด้านการลงทุน และเสนอให้มีการจัดตั้ง smart digital hub ในไทยด้วย
___________________
รัฐบาลไทย-ข่าวทำเนียบรัฐบาล-“พวงเพ็ชร” เยือนจีน เตรียมเซ็น MOU กับ China Media Group ยกระดับความร่วมมือสื่อ ไทย-จีน 4 ด้าน
วันพุธที่ 18 ตุลาคม 2566
18/10/2566
“พวงเพ็ชร” เยือนจีน เตรียมเซ็น MOU กับ China Media Group ยกระดับความร่วมมือสื่อ ไทย-จีน 4 ด้าน
“พวงเพ็ชร” เยือนจีน เตรียมเซ็น MOU กับ China Media Group ยกระดับความร่วมมือสื่อ ไทย-จีน 4 ด้าน
วันที่ 18 ตุลาคม เวลา 08.55 น. (ตามเวลาท้องถิ่น) นางพวงเพ็ชร ชุนละเอียด รัฐมนตรีประจําสํานักนายกรัฐมนตรี พร้อมด้วย นายวราวุธ ยันต์เจริญ ผู้ช่วยรัฐมนตรีประจําสํานักนายกรัฐมนตรี เดินทางถึงท่าอากาศยานนานาชาติปักกิ่ง สาธารณรัฐประชาชนจีน โดยมี นายสิทธิกร ฉันทแดนสุวรรณ อัครราชทูตที่ปรึกษา สถานเอกอัครราชทูต ณ กรุงปักกิ่ง พร้อมด้วยเจ้าหน้าที่กรมประชาสัมพันธ์ ให้การต้อนรับ
.
การเดินทางเยือนสาธารณรัฐประชาชนจีนครั้งนี้ รัฐมนตรีประจําสํานักนายกรัฐมนตรี มีกําหนดลงนามร่วมกับ นายเซิ่น ไห่สง ผู้อํานวยการและบรรณาธิการใหญ่กลุ่มสื่อแห่งชาติจีน (China Media Group : CMG) ซึ่งมีสถานะเทียบเท่ารัฐมนตรี โดยเป็นการลงนามในบันทึกความเข้าใจว่าด้วยความร่วมมือ (MOU) ด้านสื่อสารมวลชนและสารสนเทศระหว่าง กรมประชาสัมพันธ์กับ CMG ที่จะมีขึ้นในช่วงเย็นของวันนี้ (ประมาณ 18.30 น.) ณ เรือนรับรองเตี้ยวหยูไถ กรุงปักกิ่ง โดยจะมีนายกรัฐมนตรีของทั้ง 2 ประเทศ นายเศรษฐา ทวีสิน และ นาย หลี่ เฉียง เป็นสักขีพยานในการลงนามด้วย
.
สําหรับ MOU ฉบับใหม่ระหว่างกรมประชาสัมพันธ์ และ CMG มีเนื้อหาความร่วมมือครอบคลุมการทํางานของสื่อวิทยุ โทรทัศน์ สื่อออนไลน์ และการจัดกิจกรรมด้านสื่อ โดยแบ่งเป็น 4 ด้านหลัก คือ 1. การแลกเปลี่ยนข้อมูลข่าวสาร ในรูปแบบข่าวและรายการ ทั้งในสื่อวิทยุ โทรทัศน์ และสื่อออนไลน์ โดยจะมีการนําผลผลิตสื่อของกรมประชาสัมพันธ์ไปเผยแพร่บนหน้าจอของสถานีโทรทัศน์ CCTV สื่อหลักของจีนที่ได้รับความนิยม ขณะเดียวกันจะมีการนํารายการที่เป็นประโยชน์ของ CMG มาออกอากาศทาง NBT ของไทยทั้งส่วนกลางและส่วนภูมิภาคด้วย 2.การแลกเปลี่ยนการเยือนของผู้บริหารและผู้ปฏิบัติงานด้านสื่อ รวมทั้งการอํานวยความสะดวกสื่อมวลชนในการรายงานข่าวและผลิตสารคดี โดยสนับสนุนการผลิตผลงาน การสัมภาษณ์ และอํานวยความสะดวกให้แก่กันในการลงพื้นที่ 3.การฝึกอบรมบุคลากรด้านสื่อสารมวลชน และการสนับสนุนการทํางานด้านสื่อมวลชน เช่น การสนับสนุนเทคโนโลยีการออกอากาศและดิจิทัลของ CMG ที่มีความก้าวหน้า ทันสมัย การฝึกอบรมบุคลากรด้านการผลิต การตัดต่อรายการให้มีคุณภาพ การพัฒนาทักษะการรายงาน และดําเนินรายการเทียบเท่าผู้ประกาศระดับสาก และ 4.การส่งเสริมในเรื่องเทคโนโลยีการสื่อสารและสารสนเทศ เช่น เทคโนโลยีใหม่ที่เป็นประโยชน์กับการทํางานด้านสื่อสารมวลชน
รัฐบาลไทย-ข่าวทำเนียบรัฐบาล-กรมทางหลวงชนบท ติดตามสถานการณ์อุทกภัยบนถนนในพื้นที่จังหวัดยโสธรอย่างต่อเนื่อง
วันพุธที่ 18 ตุลาคม 2566
กรมทางหลวงชนบท ติดตามสถานการณ์อุทกภัยบนถนนในพื้นที่จังหวัดยโสธรอย่างต่อเนื่อง
พร้อมติดตั้งป้ายเตือนเพื่ออํานวยความสะดวกปลอดภัยให้กับประชาชน
กรมทางหลวงชนบท (ทช.) กระทรวงคมนาคม โดยแขวงทางหลวงชนบทยโสธร จัดเจ้าหน้าที่ติดตามสถานการณ์อุทกภัยบนถนนโครงข่ายทางหลวงชนบทในพื้นที่จังหวัดยโสธรอย่างต่อเนื่อง ขณะนี้มีถนนที่อยู่ในความรับผิดชอบได้รับผลกระทบ 2 สายทาง สามารถสัญจรผ่านได้ ดังนี้ 1) ถนนสาย ยส.4014 แยก ทล.2083 - บ้านดงมะหรี่ อําเภอมหาชนะชัย และค้อวัง จังหวัดยโสธร ช่วง กม. ที่ 6+200 - 6+300 และ 6+450 - 6+800 ระดับน้ําท่วม 20 เซนติเมตร และ 2) ถนนสาย ยส.4035 แยก ทล.2351- บ้านราชมุนี อําเภอค้อวัง และมหาชนะชัย จังหวัดยโสธร ช่วง กม. ที่ 6+800 - 7+150 และ 8+800 - 8+950 ระดับน้ําท่วม 10 เซนติเมตร
ทั้งนี้ ทช. ได้ติดตั้งเสาสีขาวแดงเพื่อให้ผู้ใช้เส้นทางเห็นแนวเขตถนน และป้ายเตือนน้ําท่วมทาง พร้อมจัดเจ้าหน้าที่ชุดเคลื่อนที่เร็วเฝ้าระวังติดตามสถานการณ์อุทกภัยอย่างใกล้ชิด เพื่อความปลอดภัยของประชาชน หากเกิดเหตุอุทกภัยในโครงข่ายทางหลวงชนบทสามารถแจ้งเหตุได้ที่แขวงทางหลวงชนบทในพื้นที่หรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-"วราวุธ" รมว.พม. หนุนช่วยคนพิการเข้าถึงสิทธิสวัสดิการทั่วถึง เร่งแก้ กม. - จ้างงาน - เพิ่มศูนย์บริการฯ
วันพุธที่ 18 ตุลาคม 2566
"วราวุธ" รมว.พม. หนุนช่วยคนพิการเข้าถึงสิทธิสวัสดิการทั่วถึง เร่งแก้ กม. - จ้างงาน - เพิ่มศูนย์บริการฯ
"วราวุธ" รมว.พม. หนุนช่วยคนพิการเข้าถึงสิทธิสวัสดิการทั่วถึง เร่งแก้ กม. - จ้างงาน - เพิ่มศูนย์บริการฯ
วันที่ 18 ตุลาคม 2566 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังการตรวจเยี่ยมกรมส่งเสริมและพัฒนาคุณภาพชีวิตคนพิการ (พก.) ว่า พก. ได้นําเสนอการดําเนินงานและทิศทางการขับเคลื่อนงานด้านคนพิการของประเทศ ภายใต้ Campaign “EQUAL” เพื่อคุณภาพชีวิตที่เท่าเทียมบนพื้นฐานความร่วมมือของทุกภาคส่วน เพื่อให้ “คนพิการเข้าถึงสิทธิ สวัสดิการ อย่างทั่วถึง” นําไปสู่ “ความคุ้มครองทางสังคมที่เหมาะสมและครอบคลุม” ซึ่งตนได้มอบนโยบายให้ พก. ดําเนินงานอย่างเข้มแข็งในการส่งเสริมให้คนพิการสามารถเข้าถึงและใช้ประโยชน์ได้สิ่งอํานวยความสะดวก สวัสดิการ และความช่วยเหลือต่างๆ ตามความต้องการและความจําเป็นที่เหมาะสม เร่งเพิ่มศูนย์บริการคนพิการทั่วไปให้ครอบคลุมทั่วประเทศในทุกมิติทั้งประเภทความพิการและบริการ และยกระดับองค์กรด้านคนพิการให้ได้รับการรับรองมาตรฐาน พร้อมทั้งนําฐานข้อมูล เทคโนโลยี นวัตกรรมที่ทันสมัย มาใช้ประโยชน์ เพื่อยกระดับศักยภาพคนพิการ
นายวราวุธ กล่าวเพิ่มเติมว่า สําหรับการจ้างงานคนพิการตามที่กฎหมายกําหนด ขอให้ พก. ตระหนักถึงศักยภาพของคนพิการและตําแหน่งงานที่เหมาะสม โดยมุ่งส่งเสริมให้เกิดการจ้างงานตามมาตรา 33 และการส่งเสริมการประกอบอาชีพตามมาตรา 35 อีกทั้งควรปรับปรุงแก้ไข พ.ร.บ.ส่งเสริมและพัฒนาคุณภาพชีวิตคนพิการ ให้สอดคล้องกับสถานการณ์ปัจจุบันและให้ครอบคลุมคนพิการอย่างทั่วถึง ด้วยการใช้กลไกของคณะกรรมการด้านกฎหมาย ก่อนที่จะมีการรับฟังความคิดเห็น และควรบริหารจัดการกองทุนส่งเสริมและพัฒนาคุณภาพชีวิตคนพิการให้มีความคล่องตัวและยืดหยุ่นต่อการทํางานและการใช้งบประมาณกองทุนฯ อย่างมีประสิทธิภาพ โดยคํานึงถึงประโยชน์ของคนพิการเป็นสําคัญ
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #กระทรวงพม #รมวพม #รับฟังทําจริง
รัฐบาลไทย-ข่าวทำเนียบรัฐบาล-กรมทางหลวง เตรียมเสนอ ครม. พิจารณาอนุมัติดำเนินโครงการก่อสร้างทางหลวงพิเศษระหว่างเมืองหมายเลข 9 สายถนนวงแหวนรอบนอกกรุงเทพมหานคร ช่วงบางบัวทอง - ลาดหลุมแก้ว
วันพุธที่ 18 ตุลาคม 2566
กรมทางหลวง เตรียมเสนอ ครม. พิจารณาอนุมัติดําเนินโครงการก่อสร้างทางหลวงพิเศษระหว่างเมืองหมายเลข 9 สายถนนวงแหวนรอบนอกกรุงเทพมหานคร ช่วงบางบัวทอง - ลาดหลุมแก้ว
....
นายสราวุธ ทรงศิวิไล อธิบดีกรมทางหลวง กระทรวงคมนาคม กล่าวว่า ตามที่กระทรวงคมนาคมได้เสนอรายการที่มีวงเงินตั้งแต่ 1,000 ล้านบาทขึ้นไป ที่มีความพร้อมดําเนินการ เพื่อขอตั้งงบประมาณรายจ่ายประจําปีงบประมาณ 2567 ตามขั้นตอนแนวทางที่กําหนดไว้ และคณะรัฐมนตรี (ครม.) มีมติอนุมัติในหลักการเมื่อวันที่ 3 ตุลาคม 2566 จํานวน 53 โครงการ วงเงินรวม 146,803.44 ล้านบาท สําหรับรายการที่ดําเนินการโดยกรมทางหลวง (ทล.) มี 46 โครงการ ที่จะดําเนินการในปี 2567 - 2569 วงเงินรวม 91,643.4450 ล้านบาท คิดเป็นวงเงินที่จะขอตั้งงบประมาณปี 2567 จํานวน 18,328.6890 ล้านบาท โดยโครงการก่อสร้างทางหลวงพิเศษระหว่างเมืองหมายเลข 9 สายถนนวงแหวนรอบนอกกรุงเทพมหานคร ช่วง บางบัวทอง - ลาดหลุมแก้ว เป็น 1 ใน 46 ของ ทล. ซึ่งโครงการนี้มีความพร้อมเรื่องแบบรูปรายการ ประมาณการค่าก่อสร้าง และเป็นการก่อสร้างปรับปรุงในเขตทางหลวงเดิมทั้งหมด ไม่มีการเวนคืน เป็นโครงการสําคัญเพื่อขับเคลื่อนการบรรลุเป้าหมาย ตามยุทธศาสตร์ชาติประจําปี 2567 ซึ่ง ครม. ได้รับทราบมติเห็นชอบของคณะกรรมการยุทธศาสตร์ชาติตามที่สํานักงานสภาพัฒนาการเศรษฐกิจและสังคมแห่งชาติเสนอ เมื่อวันที่ 27 กันยายน 2565 แล้ว
โครงการก่อสร้างมอเตอร์เวย์หมายเลข 9 สายถนนวงแหวนรอบนอกกรุงเทพมหานคร ช่วงบางบัวทอง - ลาดหลุมแก้ว เป็นส่วนหนึ่งของแผนพัฒนาโครงข่ายถนนวงแหวนรอบนอกกรุงเทพมหานครด้านตะวันตก ช่วงบางบัวทอง - บางปะอิน (M9) ให้เป็นทางหลวงพิเศษระหว่างเมืองเต็มรูปแบบที่มีการควบคุมการเข้าออกตลอดสาย (Fully Controlled Access) โดยแนวเส้นทางเชื่อมโยงการเดินทางจากด้าน ตะวันตกของกรุงเทพมหานคร ไปสู่ภาคเหนือ จุดเริ่มต้นโครงการเชื่อมต่อจากจุดปลายของโครงการก่อสร้างทางหลวงพิเศษระหว่างเมืองทางยกระดับบางขุนเทียน - บางบัวทอง และสิ้นสุดโครงการที่บริเวณทางแยกต่างระดับบางปะอิน ซึ่งจะเชื่อมต่อไปยังมอเตอร์เวย์หมายเลข 9 ด้านตะวันออก บางปะอิน - บางพลี และมอเตอร์เวย์หมายเลข 6 บางปะอิน - สระบุรี - นครราชสีมา ได้ วงเงินงบประมาณโครงการรวม 4,300 ล้านบาท ขอใช้เงินกู้ 2,077.2947 ล้านบาท และเงินงบประมาณสมทบ 2,222.7053 ล้านบาท
การเสนอโครงการฯ เป็นไปตามขั้นตอนและแนวทางที่กําหนดไว้ ในการขอตั้งงบประมาณปี 2567 ที่มีความพร้อม เพื่อให้ ครม. พิจารณาอนุมัติในหลักการ ก่อนที่ ทล. จะเสนอคําขอตั้งงบประมาณเช่นทุกปีที่ผ่านมา จากมติ ครม. เมื่อวันที่ 3 ต.ค. 2566 ทล. ได้รับข้อสังเกตและความเห็นจากหน่วยงานที่เกี่ยวข้อง อาทิ สํานักงบประมาณ และจะได้ประสานสํานักบริหารหนี้สาธารณะ (สบน.) กระทรวงการคลัง เพื่อขอบรรจุโครงการนี้ไว้ในแผนบริหารหนี้สาธารณะ ซึ่ง ทล. ได้มีการประสาน สบน. อย่างต่อเนื่องมาโดยตลอด โดยจะดําเนินการให้เป็นไป ตามกฎหมายและระเบียบที่เกี่ยวข้องต่อไป สําหรับในขั้นตอนตามแผนงานในโครงการฯ ทล. ได้เตรียมเสนอ ครม. เพื่อพิจารณาอนุมัติดําเนินโครงการ โดยใช้แหล่งเงินกู้ภายในเดือนธันวาคม 2566 และเมื่อได้รับอนุมัติจาก ครม. แล้ว ทล. จะเสนอ สบน. เพื่อบรรจุโครงการไว้ในแผนบริหารหนี้สาธารณะและเร่งรัดดําเนินการตามแผนงานที่วางไว้ต่อไป
รัฐบาลไทย-ข่าวทำเนียบรัฐบาล-สถาบันธนาคารไทย (TBAC) เปิดตัวหลักสูตรอบรมมาตรฐาน “Thailand Taxonomy” เพื่อสร้างบุคลากรการเงินที่ตอบโจทย์ความยั่งยืนในระดับสากล
วันพุธที่ 18 ตุลาคม 2566
18/10/2566
สถาบันธนาคารไทย (TBAC) เปิดตัวหลักสูตรอบรมมาตรฐาน “Thailand Taxonomy” เพื่อสร้างบุคลากรการเงินที่ตอบโจทย์ความยั่งยืนในระดับสากล
สมาคมธนาคารไทย เปิดตัวหลักสูตรอบรม Thailand Taxonomy ซึ่งอ้างอิงตามเอกสารทางการที่เป็นมาตรฐานการจัดกลุ่มกิจกรรมทางเศรษฐกิจที่คํานึงถึงความยั่งยืนทางสิ่งแวดล้อม เพื่อตอบรับนโยบาย ธปท. ในด้านการธนาคารเพื่อความยั่งยืน
นางกิตติยา โตธนะเกษม ผู้อํานวยการสถาบันธนาคารไทย สมาคมธนาคารไทย เปิดตัวหลักสูตรอบรม Thailand Taxonomy ซึ่งอ้างอิงตามเอกสารทางการที่เป็นมาตรฐานการจัดกลุ่มกิจกรรมทางเศรษฐกิจที่คํานึงถึงความยั่งยืนทางสิ่งแวดล้อม เพื่อตอบรับนโยบายธนาคารแห่งประเทศไทย (ธปท.) ในด้านการธนาคารเพื่อความยั่งยืน ซึ่งสอดคล้องกับแผนยุทธศาสตร์ประเทศไทยในการลดการปล่อยคาร์บอนตามข้อตกลงปารีส
หลักสูตร “Thailand Taxonomy” จะช่วยให้บุคลากรในภาคการเงินเข้าใจเป้าหมายและเกณฑ์ชี้วัดในเส้นทางดําเนินการลดคาร์บอน ซึ่งระยะแรกเน้นภาคพลังงาน และภาคขนส่ง โดยอาจใช้เป็นปัจจัยหนึ่งในการพิจารณาสินเชื่อหรือลงทุนในโครงการใหม่ ตลอดจนการสนับสนุนภาคธุรกิจในช่วงเปลี่ยนผ่านเพื่อสิ่งแวดล้อมที่ยั่งยืน
นอกจากนี้ TBAC ยังได้ร่วมมือกับองค์การกองทุนสัตว์ป่าโลกสากล (World Wide Fund for Nature: WWF) ในหลักสูตร E-Learning ที่ให้หลักการด้านความยั่งยืนสําหรับการพิจารณาสินเชื่อและการลงทุน
Thai Banking Academy (TBAC) launches “Thailand Taxonomy” training program for bankers in addressing global agenda for sustainable development.
Ms. Kittiya Todhanakasem, President of Thai Banking Academy (TBAC), the Thai Bankers' Association, unveiled the Thailand Taxonomy training program which is based on official paper by Thailand Taxonomy Board. The training program aligns with Bank of Thailand's (BOT) policies regarding sustainability and Thailand's commitment to reduce carbon emissions according to the Paris Agreement.
The "Thailand Taxonomy" course will help financial professionals understand the goals and indicators relating to carbon reduction. The focus will be on the energy and transportation sectors, which is in the first phase of the Thailand Taxonomy. It may serve as one of the factors for evaluating credit or investments in new projects, as well as supporting businesses during the transitional phase to a more sustainable environment.
In addition, TBAC has partnered with the Worldwide Fund for Nature (WWF) on E-Learning courses that provide sustainability principles relating to credit assessment and investment considerations.
รัฐบาลไทย-ข่าวทำเนียบรัฐบาล-​นายกฯ หารือ ประธานาธิบดีปูติน ย้ำเจตจำนงร่วมกันยกระดับความสัมพันธ์ในทุกมิติ พร้อมสนับสนุนบทบาทที่สร้างสรรค์และเป็นประโยชน์ร่วมกันในทุกมิติ
วันอังคารที่ 17 ตุลาคม 2566
17/10/2566
​นายกฯ หารือ ประธานาธิบดีปูติน ย้ําเจตจํานงร่วมกันยกระดับความสัมพันธ์ในทุกมิติ พร้อมสนับสนุนบทบาทที่สร้างสรรค์และเป็นประโยชน์ร่วมกันในทุกมิติ
​นายกฯ หารือ ประธานาธิบดีปูติน ย้ําเจตจํานงร่วมกันยกระดับความสัมพันธ์ในทุกมิติ พร้อมสนับสนุนบทบาทที่สร้างสรรค์และเป็นประโยชน์ร่วมกันในทุกมิติ
วันนี้ (17 ตุลาคม 2566) เวลา 18.00 น. (ตามเวลาท้องถิ่นกรุงปักกิ่ง ซึ่งเร็วกว่าไทย 1 ชม.) ณ เรือนรับรองเตี้ยวหยูไถ กรุงปักกิ่ง สาธารณรัฐประชาชนจีน นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง หารือทวิภาคีกับนายวลาดิมีร์ ปูติน (Mr. Vladimir Putin) ประธานาธิบดีแห่งสหพันธรัฐรัสเซีย โดยภายหลังเสร็จสิ้นการหารือ นายสัตวแพทย์ชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรียินดีที่ได้พบหารือกับประธานาธิบดีปูตินในวันนี้ เป็นโอกาสอันดีในการแสดงเจตจํานงร่วมกัน เพื่อยกระดับความสัมพันธ์ระหว่างไทยกับรัสเซียให้ใกล้ชิดมากยิ่งขึ้น โดยรัสเซียถือเป็นมิตรประเทศที่มีความสัมพันธ์กับไทยมายาวนาน ทั้งสองฝ่ายเพิ่งฉลองครบรอบ 125 ปี การสถาปนาความสัมพันธ์ทางการทูตระหว่างเมื่อปี 2565 โดยนายกรัฐมนตรีเห็นว่าทั้งสองฝ่ายควรร่วมมือกันเพิ่มพูนความสัมพันธ์และความร่วมมือระหว่างกันให้ใกล้ชิดยิ่งขึ้นและเป็นรูปธรรม
ประธานาธิบดีปูตินชื่นชมความสัมพันธ์ที่ใกล้ชิดยาวนานระหว่างไทยกับรัสเซีย พร้อมทั้งเห็นว่า ทั้งสองฝ่ายควรเพิ่มพูนความร่วมมือระหว่างกันทั้งในกรอบทวิภาคีและพหุภาคีมากขึ้น โดยเฉพาะด้านวัฒนธรรมและการท่องเที่ยว ซึ่งทั้งสองฝ่ายมีความสัมพันธ์ในระดับประชาชนที่แน่นแฟ้นอย่างมาก โดยปี 2567 (ค.ศ. 2024) จะเป็นปีแห่งการแลกเปลี่ยนทางวัฒนธรรมและการท่องเที่ยวไทย-รัสเซีย นอกจากนี้ นักท่องเที่ยวรัสเซียมาท่องเที่ยวยังประเทศไทยมากกว่า 1 ล้านคน และนายกรัฐมนตรีได้แจ้งว่า ครม. (16 ตุลาคม 2566) มีมติเพิ่มวันพํานักให้ชาวรัสเซียจาก 30 วันเป็น 90 วัน
โอกาสนี้ ทั้งสองฝ่ายได้หารือประเด็นความร่วมมือที่สําคัญร่วมกัน ดังนี้
ด้านการเมือง ทั้งสองฝ่ายมีการแลกเปลี่ยนด้านการศึกษาระหว่างบุคลากรสภาความมั่นคงของทั้งสองประเทศอย่างต่อเนื่อง
ด้านเศรษฐกิจ ทั้งสองฝ่ายเห็นควรเพิ่มการอํานวยความสะดวกทางการค้าระหว่างกันมากขึ้น โดยนายกรัฐมนตรีขอให้ฝ่ายรัสเซียส่งเสริมการค้าสินค้าเกษตรระหว่างกัน พร้อมทั้งเชิญชวนให้รัสเซียพิจารณาเพิ่มการลงทุนในไทย
นายกรัฐมนตรีได้เชิญประธานาธิบดีรัสเซียเดินทางเยือนไทยซึ่งประธานาธิบดีตอบรับ โดยจะได้ร่วมกําหนดวันที่ทั้งสองฝ่ายสะดวกต่อไป
จากนั้นในเวลา 18.30 น. นายกรัฐมนตรีเข้าร่วมงานเลี้ยงรับรองอาหารค่ําโดยนายสี จิ้นผิง ประธานาธิบดีจีนและภริยาเป็นเจ้าภาพ ณ มหาศาลาประชาชน
รัฐบาลไทย-ข่าวทำเนียบรัฐบาล-อย. ตั้งเป้า 100 วัน อนุญาต 100 ผลิตภัณฑ์สุขภาพชุมชน สร้างรายได้ ช่วยขับเคลื่อนเศรษฐกิจประเทศ
วันพุธที่ 18 ตุลาคม 2566
อย. ตั้งเป้า 100 วัน อนุญาต 100 ผลิตภัณฑ์สุขภาพชุมชน สร้างรายได้ ช่วยขับเคลื่อนเศรษฐกิจประเทศ
2 รัฐมนตรีสาธารณสุข ตรวจเยี่ยมภารกิจสํานักงานคณะกรรมการอาหารและยา โชว์ความพร้อม“นําเศรษฐกิจสุขภาพพาเศรษฐกิจไทยยั่งยืน” สนับสนุนการพัฒนาผลิตภัณฑ์ที่เพิ่มมูลค่าทางเศรษฐกิจ ส่งเสริมผู้ประกอบการทุกระดับ
2 รัฐมนตรีสาธารณสุข ตรวจเยี่ยมภารกิจสํานักงานคณะกรรมการอาหารและยา โชว์ความพร้อม“นําเศรษฐกิจสุขภาพพาเศรษฐกิจไทยยั่งยืน” สนับสนุนการพัฒนาผลิตภัณฑ์ที่เพิ่มมูลค่าทางเศรษฐกิจ ส่งเสริมผู้ประกอบการทุกระดับ ตั้งเป้า 100 วัน อนุญาตผลิตภัณฑ์สุขภาพชุมชน 100 รายการ สร้างรายได้ ช่วยขับเคลื่อนเศรษฐกิจประเทศ
วันนี้ (18 ตุลาคม 2566) ที่สํานักงานคณะกรรมการอาหารและยา นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข พร้อมด้วยนายสันติ พร้อมพัฒน์ รัฐมนตรีช่วยว่าการกระทรวงสาธารณสุข นายแพทย์โอภาส การย์กวินพงศ์ ปลัดกระทรวงสาธารณสุข และคณะผู้บริหาร ตรวจเยี่ยมการดําเนินภารกิจของสํานักงานคณะกรรมการอาหารและยา พร้อมมอบนโยบายให้กับผู้บริหารและบุคลากร
นายแพทย์ชลน่าน กล่าวว่า สํานักงานคณะกรรมการอาหารและยา เป็นองค์กรที่มีส่วนสําคัญในการร่วมขับเคลื่อนเศรษฐกิจของประเทศ ด้วยการสนับสนุนภาคธุรกิจผู้ประกอบการตั้งแต่ระดับชุมชนถึงระดับประเทศให้ผลิตผลิตภัณฑ์ที่เพิ่มมูลค่าทางเศรษฐกิจ เพิ่มขีดความสามารถในการแข่งขันระดับสากล ซึ่งสอดรับกับการขับเคลื่อนนโยบายของกระทรวงสาธารณสุขด้านเศรษฐกิจสุขภาพ โดย Quick Win 100 วันแรก ได้ตั้งเป้าอนุญาตผลิตภัณฑ์สุขภาพชุมชน 100 รายการ พร้อมจัดโครงการยกระดับวิสาหกิจขนาดกลางและขนาดย่อมไทยสู่ตลาดความงามโลก ส่วนด้านผลิตภัณฑ์สมุนไพร ได้เตรียมปรับหลักเกณฑ์ให้ง่ายต่อการประกอบการ ลดระยะเวลาการอนุญาต ผลิตภัณฑ์ เช่น ยาหม่อง/ยาน้ํามัน ภายใน 1 วันทําการ ส่งเสริมนวัตกรรมและงานวิจัยผลิตภัณฑ์สมุนไพรผ่านระบบการให้คําปรึกษา พร้อมไปกับการคุ้มครองความปลอดภัยของผู้บริโภค โดยร่วมมือกับผู้บริโภคเฝ้าระวังเชิงรุก ร่วมตรวจ ร่วมสื่อสาร แจ้งเตือนภัย ภายใต้แนวคิด “พัฒนาฐานราก อนุญาตเร็วไว ส่งเสริมนวัตกรรมไทย ผลิตภัณฑ์สมุนไพรปลอดภัย สู่ประชาชน”
นายแพทย์ชลน่านกล่าวต่อว่า สําหรับการดําเนินงานในปี 2567 อย. มีแผนที่จะยกระดับผู้ประกอบการอาหารแปรรูป พัฒนานวัตกรรมบริการและผลิตภัณฑ์สุขภาพ ให้เกิดการสร้างงาน สร้างรายได้ให้กับประชาชน ผลักดันการจัดตั้งศูนย์ส่งเสริมการประกอบการเครื่องมือแพทย์ ส่งเสริมการเข้าถึงเครื่องมือแพทย์ ประเภท AI ตลอดจนมุ่งสู่ระบบดิจิทัลสุขภาพ โดยขยายโครงการใช้บัตรประชาชนใบเดียวในการออกของที่ได้รับอนุญาตจากระบบ e-Submission ของกองด่านอาหารและยา ครอบคลุมทุกผลิตภัณฑ์สุขภาพ ซึ่งทั้งหมดนี้จะช่วยสร้างภาพลักษณ์และความเชื่อมั่นให้กับผู้ประกอบการและผู้ลงทุนผลิตภัณฑ์สุขภาพไทยได้เป็นอย่างดี
**********************************************18 ตุลาคม 2566
รัฐบาลไทย-ข่าวทำเนียบรัฐบาล-รมช.ไชยา ลงพื้นที่ด่วน ตรวจห้องเย็นสมุทรสาคร พบเนื้อเถื่อนนำเข้าผิดกฎหมายกว่า 700 ตัน ความเสียหายกว่า 100 ล้านบาท
วันอังคารที่ 17 ตุลาคม 2566
รมช.ไชยา ลงพื้นที่ด่วน ตรวจห้องเย็นสมุทรสาคร พบเนื้อเถื่อนนําเข้าผิดกฎหมายกว่า 700 ตัน ความเสียหายกว่า 100 ล้านบาท
รมช.ไชยา ลงพื้นที่ด่วน ตรวจห้องเย็นสมุทรสาคร พบเนื้อเถื่อนนําเข้าผิดกฎหมายกว่า 700 ตัน ความเสียหายกว่า 100 ล้านบาท
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจสอบห้องเย็นบริษัท เจ.พี. ห้องเย็น จํากัด ต.โคกขาม อ.เมือง จ.สมุทรสาคร กรณีได้รับรายงานว่ามีการตรวจพบการลักลอบนําเข้าและลักลอบเก็บสินค้าเกษตร ประเภทเนื้อสัตว์นําเข้าจากต่างประเทศโดยไม่ได้รับอนุญาตจากกรมปศุสัตว์และกรมประมง ว่า จากนโยบายของรัฐบาล ภายใต้การนําของ นายเศรษฐา ทวีสิน นายกรัฐมนตรี ที่ได้สั่งการให้กรมปศุสัตว์ ดําเนินการปราบปรามประกาศสงครามเนื้อเถื่อนผิดกฎหมายทุกชนิด ในวันนี้จึงได้ลงพื้นที่ติดตามการจับกุมหลังได้รับรายงานว่ามีสินค้าลักลอบนําเข้าประเภทเนื้อเถื่อนผิดกฎหมาย และได้สั่งการให้กรมปศุสัตว์เร่งประสานหน่วยงานที่เกี่ยวข้องสนธิกําลังตรวจสอบห้องเย็นในพื้นที่ใกล้เคียงอย่างเข้มงวด
สําหรับรายการสินค้าผิดกฎหมายที่ตรวจพบภายในห้องเย็น จํานวน 3 แห่ง ประกอบด้วย เนื้อกระบือ โคเนื้อ ขาไก่/ปีกไก่ หมูสามชั้น และขาหมู วางแทรกระหว่างสินค้าประเภทปลาทูอยู่ภายในเป็นจํานวนมาก ทางเจ้าหน้าที่จึงได้อายัติสินค้าไว้เพื่อตรวจสอบแหล่งที่มา พร้อมกับเรียกผู้ดูแลสถานประกอบการหรือเจ้าของสถานประกอบการมาสอบปากคําเพื่อหาข้อเท็จจริงเกี่ยวกับเนื้อสัตว์ที่นํามากักเก็บไว้ และจะต้องทําการขยายผลถึงผู้ที่นํามาฝากแช่แข็งอีกด้วย เพื่อนําผู้กระทําความผิดทั้งหมดมาดําเนินคดีตามกฎหมายต่อไป
นายไชยา กล่าวว่า มาตรการต่าง ๆ ในการตรวจเข้มจับกุมดังกล่าวนี้ เป็นการหยุดยั้งกระบวนการนําเข้า สินค้าเนื้อเถื่อนผิดกฎหมายที่ทําให้บิดเบือนกลไกตลาดและสร้างความเสียหายกับทางด้านเศรษฐกิจ โดยเฉพาะอย่างยิ่งส่งผลกระทบต่อเกษตรกรรายย่อย ซึ่งมูลค่าในการตรวจพบครั้งนี้พบความเสียหายกว่า 100 ล้านบาท และได้สั่งกําชับการเข้าปฏิบัติการทุกครั้งให้กระทําด้วยความรอบคอบ ระมัดระวัง โดยประสานความร่วมมือกับทุกภาคส่วน เช่น ฝ่ายความมั่นคง ฝ่ายปกครอง เจ้าหน้าที่ตํารวจ เนื่องจากการปราบปรามทุกครั้งที่ลงพื้นที่มีเครือข่ายเชื่อมโยงทั้งระดับท้องถิ่น และระดับชาติ และขอยืนยันว่าจะยังคงเดินหน้าในการปราบปรามเนื้อเถื่อนที่ผิดกฎหมายต่อไป
รัฐบาลไทย-ข่าวทำเนียบรัฐบาล-33 นักศึกษาไทยจากประเทศอิสราเอลเดินทางถึงประเทศไทย 21.15 น.วันนี้(16 ต.ค.) ที่สุวรรณภูมิ “ศุภมาส”สั่งอำนวยความสะดวกให้เดินทางกลับถึงบ้านโดยสวัสดิภาพ
วันพุธที่ 18 ตุลาคม 2566
33 นักศึกษาไทยจากประเทศอิสราเอลเดินทางถึงประเทศไทย 21.15 น.วันนี้(16 ต.ค.) ที่สุวรรณภูมิ “ศุภมาส”สั่งอํานวยความสะดวกให้เดินทางกลับถึงบ้านโดยสวัสดิภาพ
33 นักศึกษาไทยจากประเทศอิสราเอลเดินทางถึงประเทศไทย 21.15 น.วันนี้(16 ต.ค.) ที่สุวรรณภูมิ “ศุภมาส”สั่งอํานวยความสะดวกให้เดินทางกลับถึงบ้านโดยสวัสดิภาพ
เมื่อวันที่ 16 ต.ค. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า ตนได้รับข้อมูลจากสถานเอกอัครราชทูต ณ กรุงเทลอาวีฟ ประเทศอิสราเอล ว่า มีคณะนักศึกษาของไทยจากมหาวิทยาลัยนราธิวาสราชนครินทร์ (มนร.) และมหาวิทยาลัยราชภัฏสกลนคร (มรภ.สกลนคร) จํานวน 33 คน ที่เข้าร่วมโครงการความร่วมมือจัดการเรียนการสอนด้านเกษตร หรือโครงการ AICAT ที่เป็นความร่วมมือระหว่าง มนร. กับ Arava International Center for Agricultural Training (AICAT) ของประเทศอิสราเอล แจ้งความประสงค์ขอเดินทางกลับประเทศไทย โดยจะเดินทางกลับโดยสายการบินแอล อัล อิสราเอล แอร์ไลน์ (El AI) ไฟล์ท LY 85 จากประเทศอิสราเอล เมื่อวันที่ 15 ต.ค. เวลา 06.20 น. และจะถึงประเทศไทยในวันที่ 16 ต.ค.นี้ ในเวลา 21.15 น. ที่ท่าอากาศยานสุวรรณภูมิ
รมว.อว. กล่าวต่อว่า ทั้งนี้ ตนได้มอบหมายให้ แพทย์หญิงเพชรดาว โต๊ะมีนา ที่ปรึกษา รมว.กระทรวง อว. พร้อมด้วย ศ.ดร.ศุภชัย ปทุมนากุล รองปลัดกระทรวง อว. และอธิการบดีของมหาวิทยาลัยทั้งสองแห่ง เดินทางไปรับคณะนักศึกษาที่จะเดินทางกลับมายังประเทศไทยตามเวลาดังกล่าว พร้อมจัดการดูแลและอํานวยความสะดวกแก่นักศึกษาทั้งหมดเพื่อให้เดินทางกลับถึงบ้านโดยสวัสดิภาพ
ด้าน แพทย์หญิงเพชรดาว กล่าวว่า ขอขอบคุณสถานเอกอัครราชทูต ณ กรุงเทลอาวีฟ และองค์กร AICAT รวมถึงหน่วยงานที่เกี่ยวข้องที่ได้ดูแลสวัสดิภาพของนักศึกษาและอํานวยความสะดวกทุกอย่าง จนสามารถนําคณะนักศึกษากลับถึงประเทศไทยได้อย่างปลอดภัย